钦定古今图书集成/理学汇编/文学典/第191卷 > 严有翼艺苑雌黄 > 《燕幕》
## 钦定古今图书集成/理学汇编/文学典/第191卷 > 严有翼艺苑雌黄 > 《燕幕》

“吴公子札聘于上国，宿于戚，闻孙林父击钟曰：‘夫子
之在此，犹燕之巢于幕上’。”夫幕非燕巢之所，言其至
危也。故潘岳《西征赋》云：“危素卵之累壳，甚元燕之巢
幕。”丘希范《与陈伯之书》云：“将军鱼游沸鼎之中，燕巢
飞幕之上，不亦惑乎！”盖用此意。后人因此言燕事，多
使巢幕，似乎无谓。谢宣远《九日从宋公集戏马台》诗：
“巢幕无留燕，遵渚有来鸿。”杜子美《对雨书怀》诗：“震雷
翻幕燕，骤雨落河鱼。”